b'\n_START_ARTICLE_\nVstop Srbije v Evropsko unijo\n_START_PARAGRAPH_\nVstop Srbije v Evropsko unijo je proces pridru\xc5\xbeevanja Republike Srbije v Evropsko unijo. Od leta 2012 je dr\xc5\xbeava tudi uradna kandidatka za pristop.\n_START_SECTION_\nPostopek\n_START_PARAGRAPH_\n8. novembra 2007 sta EU in Srbija parafirali sporazum o stabilizaciji in pridru\xc5\xbeevanju Srbije. Eden klju\xc4\x8dnih pogojev, ki jih je EU pri podpisu zahtevala od Srbije, je sodelovanje z Mednarodnim sodi\xc5\xa1\xc4\x8dem za vojne zlo\xc4\x8dine na obmo\xc4\x8dju nekdanje Jugoslavije v nizozemskem Haagu ter aretacija in izro\xc4\x8ditev obto\xc5\xbeencev sodi\xc5\xa1\xc4\x8du. Uradno je Republika Srbija pro\xc5\xa1njo za \xc4\x8dlanstvo v Evropski uniji podala 19. decembra 2009. 25. oktobra 2010 je Evropski svet Evropsko komisijo pozval, da se izre\xc4\x8de o primernosti Srbije za nadaljnje postopke. \xc4\x8cez eno leto je Komsija podala pozitivno mnjenje za dodelitev statusa dr\xc5\xbeave kandidatke. Evropski svet je s koncem leta 2011 preveril zavezanost in napredek Srbije na raznih podro\xc4\x8djih. Mnogi evropski voditelji, med njimi nem\xc5\xa1ka kanclerka Angela Merkel, so bili skepti\xc4\x8dni do izpolnjenih obljub Srbije, sploh na podro\xc4\x8dju odnosov s Kosovom. 1. marca 2012 je Srbija tudi uradno postala kandidatka za \xc4\x8dlanstvo v Evropski uniji.'